

### REPUBLIKA E SHQIPËRISË

**KOMISIONI QENDROR I ZGJEDHJEVE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**V E N D I M**

**PËR MIRATIMIN E PËRMBAJTJES SË FLETËS SË VOTIMIT PËR KANDIDATËT PËR KRYETAR BASHKIA DIBËR PËR ZGJEDHJET PËR ORGANET E QEVERISJES VENDORE TË DATËS 21 QERSHOR 2015**

Komisioni Qendror i Zgjedhjeve në mbledhjen e datës 28.05.2015, me pjesëmarrjen e:

Lefterije Luzi - Kryetare

Denar BIBA - ZV/Kryetar

Edlira JORAGQI - Anëtar

Gëzim VELESHNJA - Anëtar

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtar

Shqyrtoi çështjen me:

**OBJEKT:** Për miratimin e përmbajtjes së fletës së votimit për kandidatët për Kryetar Bashkia Dibër për zgjedhjet për Organet e Qeverisjes Vendore të datës 21 qershor 2015.

 **BAZË LIGJORE:** Neni 23, pika 1 germa a dhe neni 98, të ligjit nr. 10019,datë

 29.12.2008 “Kodi Zgjedhor i Republikës së Shqipërisë” i ndryshuar.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e të pranishmeve;

**VËREN**

Me vendimin nr. 32, datë 06.03.2015 “Për miratimin e disa rregullave për regjistrimin e koalicioneve zgjedhore në KQZ”, KQZ ka përcaktuar disa rregulla për mënyrën e regjistrimit të koalicioneve zgjedhore. Në përputhje me vendimin nr.32 të KQZ, partitë politike depozituan respektivisht në KQZ marrëveshjet e tyre dhe KQZ me vendimet përkatëse ka miratuar regjistrimin si subjekt zgjedhor për zgjedhjet për Organet e Qeverisjes Vendore të datës 21.06.2015 dy koalicione zgjedhore, Koalicionin Aleanca Popullore Për Punë dhe Dinjitet dhe Koalicionin Aleanca Për Shqipërinë Europiane. Brenda afatit të përcaktuar në nenin 67, pika 1 dhe pika 2 të Kodit Zgjedhor, koalicioni Aleanca Popullore për Punë dhe Dinjitet depozitoi kërkesën për regjistrimin e z. Ilir Faiz Krosi si kandidat për kryetar në Bashkinë Dibër dhe Koalicioni Aleanca Për Shqipërinë Europiane depozitoi kërkesën për regjistrimin e z. Shukri Taxhedin Xhelili. Me vendim te KQZ-së nr. 558, date 22.05.2015 eshte regjistruar Z. Zaim Hasan Korsi si kandidat për kryetar në Bashkinë Dibër i propozuar nga Partia Aleanca Popullore. Partia “Bashkimi per te Drejtat e Njeriut” depozitoi kërkesën për regjistrimin e z. Dik Rasim Spata si kandidat për kryetar në Bashkinë Dibër. Zgjedhesit e zones zgjedhore Dibër depozituan kërkesën për regjistrimin e z. Ilir Selman Bulku.

KZAZ nr.74 miratoi me vendim regjistrimin e tyre, përkatësisht me vendimet nr.1, datë 05.05.2015 dhe vendimi nr. 2 datë 05.05.2015, vendimi nr. 4 datë 05.05.2015, vendimi nr. 3 datë 05.05.2015,

Në përfundim të procesit të regjistrimit të kandidatëve për Kryetar për zonën zgjedhore Bashkia Dibër, KQZ në mbështetje të nenit 98, pika 3 dhe 4, duhet të miratojë përmbajtjen e fletës së votimit për subjektet zgjedhore që garojnë në zgjedhjet për organet e qeverisjes vendore të datës 21.06.2015.

Në mbledhjen e datës 28.05.2015 KQZ organizoi shortin sipas procedurave të përcaktuara në Udhëzimin nr. 03, datë 04.03.2015 “Për procedurën e hedhjes së shortit për përcaktimin e renditjes së subjekteve zgjedhore në fletën e votimit”.

Në përfundim të zhvillimit të shortit, rezultoi se, z.Shukri Xhelili do të renditet i pari në fletën e votimit, z.Ilir Bulku do të renditet i dyti, z.Ilir Krosi do të renditet i treti, z.Dik Spata do të renditet i katërti ndërsa z.Zaim Korsi do të renditet i pesti .

**PËR KËTO ARSYE:**

Mbështetur në nenin 23, pika 1 germa a, nenin 98, pika 3, 4 të Ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar,

**V E N D O S I:**

Të miratojë përmbajtjen e fletës së votimit për Kandidat për Kryetar në zonën zgjedhore Bashkia Dibër Qarku Dibër për zgjedhjet për Organet e Qeverisjes Vendore të datës 21 qershor 2015, sipas materialit bashkëlidhur këtij vendimi.

Ky vendim hyn në fuqi menjëherë.

Kundёr kёtij vendimi mund tё bёhet ankim nё Kolegjin Zgjedhor, pranё Gjykatës sё Apelit Tiranё, brenda 5 (pesë) ditёve nga shpallja e kёtij vendimi.

**Lefterije LUZI- Kryetare**

**Denar BIBA- Zv/Kryetar**

**Edlira JORGAQI - Anëtare**

**Gëzim VELESHNJA- Anëtar**

**Hysen OSMANAJ- Anëtar**

**Klement ZGURI- Anëtar**

**Vera SHTJEFNI- Anëtare**